อาการเกิดหลังจากตื่นนอนตอนเช้า แต่เมื่อคืนได้กินเครื่องดื่มแอลกอฮอล์ 1 กระป๋อง ตื่นมารู้สึกชาจนถึงตอนนี้ เวลา22:22 ก็ยังชาอยู่ที่เดิมไม่หาย แต่ลองใช้วิธีไล่ลองกดช่วงแขนเหมือนเป็นเส้นพอกดแล้วจะชากว่าเก่า เลยอยากทราบว่าอาการแบบนี้เกิดจากอะไรได้บ้างครับแล้วจะหายไหม
สวัสดีค่ะ หากอาการชาที่นิ้วหัวแม่มือ เพิ่งเกิดขึ้นในตอนเช้า อาจเกิดจากเส้นประสาทเรเดียลที่ข้อมือถูกกดทับจาการนอนทับได้ โดยอาจได้ใช้ส่วนใดส่วนหนึ่งของร่างกายทับไว้โดยไม่รู้ตัว เนื่องจากได้ดื่มแอลกอฮอล์เข้าไป ก็อาจทำให้นอนหลับสนิทไม่รู้ตัวได้ ซึ่งก็จะทำให้เกิดอาการชาชั่วคราวที่นิ้วหัวแม่มือ รวมถึงนิ้วชี้ และนิ้วกลางได้แต่อาการอาการชา เกิดต่อเนื่องหรือเป็นๆหายๆ อาจเกิดจาก- เส้นประสาทเรเดียลที่ข้อมือถูกกดทับหรือบีบรัด (Carpal Tunnel Syndrome) จากพังผืดที่เกิดขึ้นที่บริเวณข้อมือ- มีซีสต์ที่ข้อมือ ทำให้เส้นประสาทที่ข้อมือถูกด- เคยมีกระดูกบริเวณนิ้วมือหักมาก่อน- ภาวะกระดูกคอทับเส้นประสาท จากการมีกระดูกสันหลังคอหรือนรองกระดูกสันหลังเสื่อม แต่มักมีอาการปวดคอและบ่าร่วมด้วย และอาจร้าวไปถึงไหล่และท้ายทอย และมีอาการชาที่มือ ซึ่งมักเป็นทั้งมือ- โรคเบาหวาน จะทำให้เกิดเส้นประสาทเกิดความเสียหายโดยเฉพาะบริเวณมือและเท้า ทำให้มักมีอาการชาปลายนิ้วมือ รวมถึงนิ้วเท้าด้วย มักเป็นหลายนิ้ว- โรคเรย์นอด (Raynaud’s Disease) เป็นโรคของหลอดเลือดแดงเล็กที่อยู่ในนิ้วเกิดการหดตัวอย่างรวดเร็ว ทำให้เลือดไม่ไปเลี้ยงปลายนิ้ว จึงเกิดอาการชาได้- การดื่มแอลกอฮอล์มากไป ทำให้ปลายประสาทเสื่อมได้- การติดเชื้อ HIV ซิฟิลิส โรคเรื้อน แต่ก็จะมีอาการอื่นๆ อีกหลายอย่าง- ขาดวิตามิน B-12เป็นต้นดังนั้น หากอาการชา ยังคงเป็นต่อเนื่อง ก็ควรไปพบอายุรแพทย์เพื่อตรวจหาสาเหตุค่ะ ในเบื้องต้น อาจใช้การประคบร้อนเพื่อให้ระบบไหลเวียนเลือดทำงานได้ดีขึ้น พยายามขยับนิ้วมือบ่อย ๆ ร่วมกับการสะบัดข้อมือ หมุนแขน หมุนไหล่ เพื่อไม่ให้เกิดการกดทับของเส้นประสาท ไม่กดบีบแขน ที่ส่งผลให้มีอาการชามากขึ้น งดการดื่มแอลกอฮอล์ เป็นต้น